Na temelju članka 12. stavka 3. i članka 14. Kodeksa ponašanja članova Općinskog vijeća Općine Bukovlje („Službeni vjesnik Brodsko-posavske županije“ broj 19/2022) i Odluke o izmjenama i dopunama Etičkog kodeksa ponašanja članova Općinskog vijeća Općine Bukovlje („Službeni vjesnik Brodsko-posavske županije“ broj 37/2022), te članka 25. Statuta Općine Bukovlje („Službeni vjesnik Brodsko-posavske županije“ broj 3/18, 4/20 i 10/21), Općinsko vijeće Općine Bukovlje na svojoj 10. sjednici održanoj dana 12. listopada 2026. godine, donosi
ODLUKU
o imenovanju Vijeća časti općinskog vijeća Općine Bukovlje

Članak 1.
U Vijeće časti Općinskog vijeća Općine Bukovlje imenuju se:
1. Dario Pilipović, za predsjednika, 
2. Ivan Janković, za člana, 
3. Ivana Jušćak, za člana, 
4. Stipo Kokanović, za člana, 
5. Zlatko Ružić, za člana. 
Članak 2.
Predsjednik i članovi Vijeća časti imenuju se iz reda osoba nedvojbenoga javnog ugleda u lokalnoj zajednici.
Predsjednik i članovi Vijeća časti ne mogu biti nositelji političke dužnosti, niti članovi političke stranke, odnosno kandidati nezavisne liste zastupljene u Općinskom vijeću Općine Bukovlje.
Članak 3.
Mandat predsjednika i članova Vijeća časti traje do isteka mandata članova Općinskog vijeća Općine Bukovlje.
Predsjednik i članovi Vijeća časti mogu biti razriješeni prije isteka mandata odlukom Općinskog vijeća Općine Bukovlje.
Članak 4.
Vijeće časti odlučuje o prigovorima protiv odluka Općinskog vijeća donesenih zbog povrede odredaba Kodeksa ponašanja članova Općinskog vijeća Općine Bukovlje.
Vijeće časti može odbiti prigovor i potvrditi odluku Općinskog vijeća ili uvažiti prigovor i preinačiti ili poništiti odluku Općinskog vijeća.
Članak 5.
Na način rada Vijeća časti primjenjuju se odredbe Odluke o osnivanju i načinu rada radnih tijela Općinskog vijeća Općine Bukovlje.
Članak 6.
Predsjednik i članovi Vijeća časti ostvaruju pravo na naknadu za rad i druga primanja sukladno Odluci o naknadi i drugim primanjima članova Općinskog vijeća i radnih tijela Općinskog vijeća Općine Bukovlje.
Članak 7.
Ova Odluka stupa na snagu osmog dana od dana objave u „Službenom vjesniku Brodsko-posavske županije“.

OBRAZLOŽENJE

Člankom 12. Kodeksa ponašanja članova Općinskog vijeća Općine Bukovlje propisano je da primjenu Kodeksa prate Etički odbor i Vijeće časti, pri čemu Vijeće časti čine predsjednik i četiri člana. Predsjednika i članove Vijeća časti imenuje i razrješuje Općinsko vijeće, a mandat im traje do isteka mandata članova Općinskog vijeća. 
Člankom 14. Kodeksa propisano je da se predsjednik i članovi Vijeća časti imenuju iz reda osoba nedvojbenoga javnog ugleda u lokalnoj zajednici te da ne mogu biti nositelji političke dužnosti, članovi političke stranke niti kandidati nezavisne liste zastupljene u Općinskom vijeću. 
Slijedom navedenog, predlaže se donošenje ove Odluke.

